**ЗАКОН**

**О ДОПУНАМА ЗАКОНА О ЗАШТИТИ И СПАСАВАЊУ**

**У ВАНРЕДНИМ СИТУАЦИЈАМА**

Члан 1.

У Закону о заштити и спасавању у ванредним ситуацијама („Службени гласник Републике Српске“, бр. 121/12 и 46/17), у члану 18. послије тачке м) додаје се нова тачка н) која гласи:

„н) на приједлог Републичког штаба за ванредне ситуације актом из своје надлежности уређује начин извршавања мјера за заштиту и спасавање у ванредним ситуацијама, утврђене овим законом и другим законима,“.

У досадашњој тачки њ) која постаје тачка о) послије ријечи: „спасавања“ ријеч: „и“ брише се и додаје запета.

Досадашње т. н), њ) и о) постају т. њ), о) и п).

Члан 2.

У члану 47. послије тачке а) додаје се нова тачка б) која гласи:

„б) предлаже Влади мјере за заштиту и спасавање у ванредним ситуацијама, утврђене овим законом и другим законима,“.

У досадашњој тачки г) која постаје тачка д) послије ријечи: „државама“ ријеч: „и“ брише се и додаје запета.

Досадашње т. б), в), г) и д) постају т. в), г), д) и ђ).

Члан 3.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-924/21 ПОТПРЕДСЈЕДНИК

Датум: 25. новембра 2021. године НАРОДНЕ СКУПШТИНЕ

Денис Шулић